Acció Ecologista-Agró prepara una eixida per a explicar i mostrar la biodiversitat de la fauna aquàtica de la Finca Penya
20 de maig 2019

 ![](/media/uv0dh514/42_c_fauna-acuatica.jpg)  
  

Acció Ecologista-Agró prepara una eixida perquè les persones interessades puguen descobrir la biodiversitat de la marjal que tindrà lloc el diumenge, 26 de maig, a les 11 h a la Casa Penya. L'objectiu d'esta activitat és explicar i mostrar la biodiversitat de fauna aquàtica que viu en les llacunes i canals de la Finca de Penya, i la reserva de fauna silvestre de la Marjal d'Almardà-Almanera.

  

En esta activitat es parlarà de la tortuga d'estany europea (Emys orbicularis), i es presentaren els amfibis autòctons i la comunitat de peixos de la marjal, molts dels quals són exòtics.

  

A més, es realitzarà un mostreig amb salabres per a veure in situ i amb lupa invertebrats aquàtics com, per exemple, la gambeta Palaemonetes zariquieyi. Esta eixida de camp comptarà amb la presència de membres de Càdec, que seran els encarregats de descobrir-nos la fauna aquàtica de la marjal.

  

Per a participar en esta jornada de naturalesa, organitzada per la Comissió d'Educació Ambiental d'Acció Ecologista-Agró amb la col·laboració de l'Ajuntament de Sagunt, no fa falta inscripció prèvia. Per a rebre més informació o realitzar qualsevol altra consulta, telefoneu als matins al 960 263 617 o envieu un correu a visitescasapenya@gmail.com.

  

​

*   [](http://www.facebook.com/sharer.php?u=https://aytosagunto.es/va/actualitat/accio-ecologista-agro-prepara-una-eixida-per-a-explicar-i-mostrar-la-biodiversitat-de-la-fauna-aquatica-de-la-finca-penya/ "Facebook")
*   [](http://twitter.com/share?url=https://aytosagunto.es/va/actualitat/accio-ecologista-agro-prepara-una-eixida-per-a-explicar-i-mostrar-la-biodiversitat-de-la-fauna-aquatica-de-la-finca-penya/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/accio-ecologista-agro-prepara-una-eixida-per-a-explicar-i-mostrar-la-biodiversitat-de-la-fauna-aquatica-de-la-finca-penya/ "Linked In")
*   [](mailto:?body=https://aytosagunto.es/va/actualitat/accio-ecologista-agro-prepara-una-eixida-per-a-explicar-i-mostrar-la-biodiversitat-de-la-fauna-aquatica-de-la-finca-penya/)